આ મોટું પરિવર્તન છે. કર્ણાટકમાં તો જાણે રાજકીય પક્ષોનાં કાર્યાલયો જુદા જુદા ‘મઠો’માં જ ચાલી રહ્યાં છે! આ એક રાજ્ય એવું છે જ્યાં તમારી જાતિ અને કોઈ ‘મઠ’ સાથે જોડાયેલા હો નહિ તો તમારી ‘માન્યતા’ જ નથી. સેંકડો મઠ છે. દરેક જાતિ, પેટાજાતિના અલગ અલગ મઠાધિપતિ હોય છે, પણ મુખ્ય મઠ દ્વારા શૈક્ષણિક સંસ્થાઓ ચલાવાય છે, જેમાં હજારો વિદ્યાર્થી શિક્ષણ મેળવે છે. ઉપરાંત હોસ્ટેલો, હોટેલો અને હોસ્પિટલો તથા અનાથાશ્રમો પણ ચલાવાય છે. શ્રૃંગેરી મઠ (ચિત્રદુર્ગા) ન્યાયાલયની જેમ વિવાદ-ઝઘડા પણ ચુકાદા આપીને પતાવટ કરે છે. સિદ્દગંગા મઠની શાળાઓમાં 50,000 વિદ્યાર્થીઓ છે, જ્યારે મુરૂગા મઠ દ્વારા વિશેષ અદ્યતન શિક્ષણની સંસ્થાઓ છે. એન્જિનિયરિંગ અને ડેન્ટિસ્ટ્રીની કોલેજો છે.